रासैय्या (1995 फ़िल्म)
रासैय्या (अंग्रेज़ी: Raasaiyya) 1995 की भारतीय तमिल भाषा की एक प्रेमकहानी फ़िल्म है। फ़िल्म के लेखक आर सेल्वराज हैं। यह उनके छोटे भाई आर कन्नन के निर्देशन में बनी पहली फ़िल्म है। अम्मा क्रिएशन्स के बैनर तले फ़िल्म का निर्माण टी शिवा ने किया है। इस फ़िल्म में प्रभु देवा और रोजा सेल्वमनी मुख्य भूमिका में हैं। फ़िल्म की कहानी रासैय्या (प्रभु देवा) के जीवन के प्रेम और संघर्ष के इर्द-गिर्द घूमती है। फ़िल्म को संगीत इलैयाराजा ने दिया है। यह फ़िल्म 24 अगस्त 1995 को रिलीज़ हुई थी और बॉक्स ऑफ़िस पर असफल रही।